कई ट्रेनें निरस्त होने से बढ़ी यात्रियों की मुश्किल
गंजबासौदा| ट्रेनों के रद्द होने के कारण यात्रियों को मजबूरन सड़क मार्ग से आना-जाना पड़ रहा है। इससे बसों में भीड़ बढ़ जाने से यात्री परेशान हैं। छोटे रेलवे स्टेशनों पर रुकने वाली जोधपुर-भोपाल शटल, विंध्याचल एक्सप्रेस भोपाल-बीना के बीच बंद हैं। इससे एक घंटे का सफर सड़क मार्ग से तीन घंटे में पूरा हो रहा है। यात्रियों का कहना है कि ट्रेनों के बंद होने पर भोपाल- बीना के बीच दमोह राज्यरानी एक्सप्रेस को पैसेंजर बनाकर चलाया जा है। इससे वह प्रतिदिन 1 से2 घंटे की देरी से आ रही है। रात के समय स्टेशन पर ट्रेनों का इंतजार करना यात्रियों के लिए परेशानी का कारण बना हुआ है।
hin_Deva hin_Deva